39. schôdza NR SR - 11.deň - B. popoludní
Dátum: 2025-09-25
Poslanec: Matovič, Igor (SLOVENSKO)
Druh vystúpenia: Vystúpenie v rozprave

už ďalší pokus nebude. A týmto chce zrejme teda donútiť niektorých tu poslancov konzervatívnych, predpokladám zrejme prioritne z KDH, aby teda si povedali teda že či to teda naozaj tak myslia, že nepodporia tú novelu, alebo, alebo teda ju podporia, aby sa zľakli, aby naložili a tak podobne. No ale ten človek, ktorý to tu hovoril a hovorí že teda máme sa spoľahnúť na jeho slovo, tak nehovoril náhodou, že už v roku 2014 nebude v politike? Nehovoril takisto že do roku 2010 on postaví diaľnicu do Košíc? Nehovoril náhodou a myslím že aj dnes na tlačovke že SMER žiadne, alebo táto vláda žiadne kauzy nemá? Nie je to korunovaný klamár? Je hodno veriť korunovanému klamárovi, keď vyhlási niečo, áno aj vo vážnej veci, že to myslí vážne? Ja si myslím, že nie. Jeho slová nemajú váhu. A preto predpokladáme, že aj tá vaša tlačová konferencia bola tak skôr myslená zo srandy a skôr ako teda nátlak na najmä teda dvoch poslancov KDH, aby zmenili názor, aby zahlasovali zrazu za. Možno aj niektorých poslancov od nás, ale myslím, že nikto, alebo teda Fico určite nepredpokladá, že my zmeníme názor, keď sme 5 krát v tomto roku verejne na tlačovke komunikovali, že kedykoľvek zahlasujeme za tieto zmeny v rozumnej úprave, ak s nimi príde KDH. Ale my tu predsa nebudeme aktívne držať Ficovi, skorumpovanému nejaký figový list, aby nebolo vidieť že je skorumpovaný a na tom liste bude napísané, že on je vlastne tu najväčší kresťan, konzervatívec na Slovensku a on to vlastne myslí vážne. Nemyslí to vážne, Jasné že to nemyslí vážne. A viete čo je najväčší dôkaz toho že to nemyslí vážne? Práve tá tlačovka z pred tých dvoch hodín. Ak by to myslel vážne že mu ide o hodnoty o ochranu hodnôt, nikdy v živote by z huby nevypustil, že to je posledná príležitosť. Ak raz mi záleží na hodnotách, tak mi záleží dnes, zajtra, pozajtra aj vtedy keď budem umierať. A nie že iba dnes. Ale to je presne cynizmus a oportunizmus Roberta Fica. Človek ktorý nikdy, ja neregistrujem z osobného jeho života, ale ten odložme teraz bokom, ale v politickom živote že by niekedy presadil nejaké opatrenie, ktoré by hájilo konzervatívne kresťanské hodnoty. OK. Keď dobre, keď odmyslím si zmenu ústavy 2014, keď sa strašne chcel zaparkovať za prezidenta a chcel sa prerobiť na takého birmovaného komunistu. OK, vtedy to presadil dobre, fajn, KDH že sa do toho dali, je to správna vec. Ale ten človek to nemyslí vážne. A práve toto, čo sa síce môže niekomu zdať že on teda tuto keď takto povedal, že to je vlastne posledný pokus to je samo vyzliekanie Roberta Fica. z falošného rúchu kresťana. Lebo ak by to myslel vážne, tak to v živote z huby nevypustí. Nikdy nemôže povedať, ak to myslí vážne s ochranou kresťanských a konzervatívnych hodnôt, že iba dnes. Iba jeden pokus. A čo? Zajtra už bude ancikrist? Znova? Aj pozajtra, aj popozajtra, aj za rok, keď to predloží KDH? Keď to predložíme my? Potom už tie hodnoty zrazu neplatia? A to sa, takisto sa to týka aj všetkých vás, ktorí toto slepo počúvate a počúvate ho, jak vám prikáže ako máte hlasovať. U nás je slobodné hlasovanie. Môžete tu hrať hocijaké hry, trošičku by som chcel poprosiť kolegov v KDH, všimol som si nejakú snahu od pána Karasa, že tu snaží sa, keď to poviem básnickým črevom Andreja Danka hodiť horúci gaštan zodpovednosti na nás. Keď ho budete hádzať na nás, my ho veľmi rýchlo vrátime k vám. Tak myslím, že správame sa férovo k vám. Poprosil by som, aby ste sa férovo správali takisto zasa na druhú stranu k nám,. Ale tým som chcel iba povedať, že nebojme sa. Zo vztýčenou hlavou poďme do toho hlasovania a keď Fico si povie že tvrdošijne, ješitne, lebo nie on ale KDH aby bolo nositeľom tej témy a on by musel pomôcť tými svojimi hlasmi a KDH sem predloží tú zmenu ústavy. Alebo my. A vám prikáže nehlasovať, každým tým nehlasovaním krásne sa sami vyzlečiete z toho falošného rúcha. Takže my sa toho nebojíme. Nehlasujte, v pohode, ale keď si myslíte že týmto tu tému zavriete a poviete si že teda už nikto si netrúfne, lebo nikto nebude chcieť mať ten progresívny, liberálny hejt, ktorý ste tu zažívali najmä kolegovia z KDH podľa mňa mimoriadne neférový, počas teda mája a júna. A keď nikto tu nebude mať odvahu, ja sám to predložím tú novelu. Presne v tom znení v akom teraz je. Potom druhom čítaní. Preto aby som vás vyzliekal do naha. Preto aby som vám ukázal, že to hráte falošne. Že vám nejde o ochranu muža, ženy, vám nejde o ochranu hodnôt. Vám nejde o biologické určenie pohlavia. Vám ide o divadelné hry. Chlieb a hry. Presne na tomto máte postavenú politiku dlhé roky a mojim cieľom je vás vyzliecť do naha. Ukázať ľuďom že túto hru hráte. Áno ja úprimne som presvedčený, že zmeny tak ako sú napísané, defacto dnes možno na 80, 90 percent možme hovoriť že to je podklad, alebo toto je návrh KDH, že sú správne. Že treba buchnúť po stole a povedať, že žiadne také, že tuto prídete na matriku a ako v Nemecku máte výber dnes aké si prosíte pohlavie. Zatočíme kolesom, 37 a zajtra 39 potom 72 a potom zasa znova muž a žena. Jasné tieto koniny progresívne na Slovensko nepatria. Jasné že treba buchnúť po stole a povedať že stačilo, že jednoducho my tu máme zdravý rozum a chcem aby bolo Slovensko normálne. Ale vy skúste Ficovi povedať, že nech si aspoň trošku prečíta po sebe alebo pustí video záznamy z toho čo tu narozprával. Však pred dvomi týždňami preboha hovoril v sobotných dialógoch, že keď to neprejde nič sa nedeje, predložíme znova za pol roka. Nehovoril to náhodou? Nehovoril náhodou, keď teda odcitujem teraz a to je pri predkladaní tohto návrhu v januári tohto roku. V tomto prípade mi vôbec nejde o politické preteky. V tomto prípade mi ide o výsledok. Naozaj hrám na to, aby sme zmenili ústavu. Vôbec nehrám na to, že predložím nejaký návrh a viem že bude zamietnutý a budem sa tváriť, vidíte ja som chcel ale iní nechceli. Radšej počkám. To sú slová Roberta Fica. Kde verejne sľúbil, že mu pôjde o vec. Kde verejne tvrdil, že to je jeho hlboké presvedčenie. Ale keď niekto to presvedčenie nemá, keď niekto nemá charakter, tak potom áno je schopný prísť na tlačovku a urobiť z pozície predsedu vlády vyhlásenie, toto je posledný pokus. A keď nebude, tak už nebude. Už nám nebude záležať na ochrane hodnôt. Ja viem, že chcete vykostiť KDH, ale práve týmto prístupom páni postupne vás vykostia oni. Spolu s nami, s našou pomocou. Lebo budeme predkladať tie návrhy a pevne verím, že aj páni z KDH. Áno toto bude rana. Keď budete mať dvoch ľudí medzi sebou ktorí to nepodporia, bude to rana. Ale nezúfajte. Nebojte sa, budeme to predkladať a budeme vykosťovať ich. A vyženieme ich z ihriska konzervatívneho priestoru, lebo tak sa to patrí. Títo ľudia neurobili počas svojej politiky pre ochranu konzervatívnych hodnôt, okrem tej ústavy, ktorej som povedal. Čo je konzervatívne na tom, zobrať rodinám s deťmi daňové prídavky na deti, alebo teda pardon daňové bonusy na deti. Čo je konzervatívne na tom, podviesť dôchodcov, kupovať si ich za ružičky, potom nasľubovať plnohodnotný 13 dôchodok a potom im povedať, že a budú zmrazené. Čo je konzervatívne na tom zvýšiť rodinám, alebo všetkým ľuďom na Slovensku o 900 poplatkov o 50 percent. Čo je konzervatívne na tom povedať pred voľbami. Cez moju mŕtvolu sa bude zvyšovať DPH a potom takto spravíte z 20 na 23 percent. Čo je konzervatívne na tom, keď pred dvomi rokmi a dvomi dňami v sobotných dialógoch Fico povie, sedem dní pred voľbami. Nikomu sa nič nebude brať z toho čo ľudia majú. Garantujem ľuďom sociálne istoty. A čo robíte do prdele od vtedy iba ľuďom sociálne istoty beriete. Ale predtým ako ste im začali brať tie sociálne istoty ste nezabudli si sami sebe si nadeliť o 100 percent vyššie platy. Čo je na tomto preboha konzervatívne? Čo je na tomto prejavom toho, že vy ochraňujete konzervatívne a kresťanské hodnoty. Nič. Nula celá nič. Takže keď sa tu chcete hrať a chcete byť a mať možno zadosť učiniť svojmu svedomiu alebo svojim manželkám, ktoré možno niektoré môžu byť veriace a možno aj úprimne, alebo svojim rodičom, ktorí vás vychovávali, možno niektorých v kresťanskej viere a máte špinavé svedomie za to, že ste tú republiku rozkradli, že ste humplovali štát, že ste ho zadĺžili, že ste okrádali rodiny a chcete sa prilepiť k tejto novele, tak sa prilepte k tomu čo predloží KDH. Dovoľte im, aby to predložili a zadosť učiňte slovám Roberta Fica, že vám ide o vec. Že vám nejde o politikárčenie. Dovoľte im predložiť tú novelu a podporte tú novelu. My sa pridáme a táto novela o správnych veciach môže prejsť so 100 hlasmi. Už na októbrovej schôdzi.